**הסבר נלווה לכרזה**

קהל היעד שלנו הוא **כל** החברה הישראלית.  
זאת מכיוון שחשוב לשמור על הרמוניה בין הקבוצות האתניות השונות במדינתנו.  
הרעיון בכרזה הוא למעשה נחל שמתחבר אל הים ויחדיו הם זורמים עד אין סוף. הנחל מעביר את מימיו לים וזה מטאפורה לכך שבתוך החברה צריך להיות קשר בסיסי טוב בין הקבוצות האתניות השונות ולא קשר של שנאה או אויבות.  
השיקולים בבחירת הרעיון לכרזה: רצינו להציג מסר חשוב, להציג את המציאות שבה כולנו חיים במדינה אחת ושללא שיתוף פעולה בין הקבוצות השונות בחברה לא ישרור שלום ונחיה בחוסר שקט במדינתנו. היו לנו רעיונות רבים אך לבסוף בחרנו ברעיון הזה מכיוון שהוא מציג בצורה הטובה ביותר קשר של חיבור טוב בין גורמים שונים (מטאפורה לקבוצות שונות בחברה).

מרכיבי השכנוע היעיל והמאפיינים הרלוונטים לכרזה:  
1. מאפייני המשכנע-   
א. **אטרקטיביות-**הכרזה שלנו נראית מאוד אטרקטיבית ומושכת עין, מכיוון שהכרזה כוללת צבעים מרגיעים של טבע (ים, נחל,חול וצמחייה).  
ב. **ידוענים/מפורסמים/פופולריות-**"על פי עילי בוטנר"- הכרזה מגייסת אומן פופולרי מתחום המוזיקה ומצטטת מתוך השיר שלו, כמסר המילולי שלה.

2. מאפייני המסר שלנו:  
א. המסר הלא מילולי נראה כתמונת טבע מרגיעה ונעימה.  
הרעיון שלנו **לא נראה כנועד לשכנע** ולכן קהל היעד יכול ביתר קלות להתחבר לכרזה. כאשר מנסים לשכנע אנשים להתחבר למסר מסוים הם נוהגים להתנגד ובמקרה הזה המסר לא נתפס כישיר.

ב. **דו-צדדיות המסר**– מצד אחד יש בכרזה תרבויות של דתות שאין ביניהן חיבור טוב במציאות הישראלית ומצד שני הכרזה המציעה לזרום ביחד יוצרת תחושת רוגע.

3. מקבל המסר/קהל השומעים-  
מקבל המסר יכול להשתכנע בצורה הטובה ביותר אם הכרזה תוצג במקומות ציבוריים בהם הוא עובר.   
למשל, בתחנות רכבת ישנם אנשים שעוברים ושבים ואם הכרזה תופיע שם הם יראו אותה באופן לא מודע ויושפעו מהמסר שלנו.  
בנוסף, ניתן להציג את הכרזה בשדות תעופה. הכרזה כוללת סמלים של קבוצות אתניות שונות (מגן דוד, צלב וסהר) ובכך יכולה להתקשר לסיטואציה שבה אנשים טסים לחו"ל, למקומות בהם יש מגוון אנשים מהקבוצות האתניות שנמצאות בארץ במידה מועטה יותר- הלא יהודים. בשדה התעופה יש המתנה רבה בדרך לעלייה למטוס וביציאה והמסר יוכל להיקלט אצל אנשים באופן שהם אינם מודעים לו.

בנוסף, יכול להתעורר אצל מקבל המסר **דיסוננס קוגניטיבי**:   
מקבל המסר האוחז בעמדה שלילית נגד קבוצות אתניות שונות (דעה קדומה), בעקבות המסר שלנו, המנוגד לדעה הקדומה, הוא יחוש בדיסוננס קוגניטיבי. כתוצטה מכך הוא מרגיש חוסר איזון ואי נוחות שהוא שואף להפחיתה מיד. כך נוצר מצב שהוא מעדיף לוותר על אחת העמדות כדי לצמצם את הדיסוננס הקוגניטיבי ומשתכנע שהקבוצות האתניות השונות צריכות להשתלב זו עם זו בחברה, כלומר אוחז בעמדה בעד כבוד הדדי ושילוב בין תרבויות שונות בחברה הישראלית.  
אנו מקוות כי קהל השומעים שלנו ישתכנע וישמור על חברה מגובשת בעקבות כל המאפיינים שציינו במרכיבי השכנוע המופיעים בכרזה שלנו בעזרת **הנבואה שמגשימה את עצמה**.  
במילים אחרות, הציפיות שאנחנו מפנות כלפי מקבלי המסר לגבש או לשנות עמדה לכיוון חיובי בנושא הכבוד ההדדי בין בני תרבויות שונות, מתורגמות למסרים המילולי והחזותי שמובעות בכרזה שיצרנו ונקלטות אצל הצופים. אנו מקוות להשפיע ושהצופים יגשימו ציפיות אלו, גם בדרך של **הענות מסוג של הדדיות**.   
במילים אחרות, הכרזה שלנו נותנת תחושה נעימה ותמונת מציאות רגועה והבטחה של הדדיות בין התרבויות השונות "אתה תהיה לי נחל ואני לך ימים...", בתמורה לשינוי העמדה של מקבל המסר. במושגים סוציולוגיים: הוא משנה את עמדתו לעמדה בעד כבוד הדדי, שיתוף ואחווה.

כתבו:

נועה מרגוליוס וסיוון הירשנזון (י"א 6)